cyanic-selkie/wikianc huggingface dataset:
Bergblomslekta
Artane er fleirårige med store blomsterstandar. Dei har ein krypande jordstokk som er stor og tjukk. Blada er alle basale, ofte meir eller mindre vintergrøne, enkle, voksa og ofte lêraktige. Blomatrane er store med fem begerblad. Dei har fem kronblad som kan vere kvite til rosa, raude eller purpur. Frukta er ein kapsel men mange små, brune frø. Artane blir formert gjennom deling av røtene eller ved frø.
Wisdom Hills
Wisdom Hills er ei gruppe åsar som stig opp til 2 000 m og dannar nordvestlege delen av Molar Massif i Bowers Mountains. Han vart namngjeve i 1983 av New Zealand Antarctic Place-Names Committee (NZ-APC), etter forslag frå geologen M.G. Laird, i samband med Molar Massif. Molar er eit engelsk ord for jeksel, og wisdom syner til visdomstann.
Fabian Rießle
Fabian Rießle er ein tysk kombinertrennar frå St. Märgen i delstaten Baden-Württemberg. Åra 2014-19 vann han fire OL-medaljar og like VM-medaljar i øvinga. Både i 2015 og 2017 var han med i dei tyske mannskapa som vann lagtevlinga i verdsmeisterskapen, sameleis under Vinter-OL 2018. Under Ski-VM 2019 gjekk han, i spann med Eric Frenzel, inn til gull i tomannstevlinga. I individuelle tevlingar vann Rießle ein bronse i Vinter-OL 2014 og ein sølv i Vinter-OL 2018. Frå desember 2015 til mars 2018 sigra han i 9 individuelle renn i verdscupen i kombinert.
Vårbyfjärden
Vårbyfjärden er eit sund i Mälaren i Stockholms län. Det ligg mellom Södertörn og Ekerön. Lengst i sør munnar det ut i Albysjön i Vårbyfjärden gjennom den korte Tumbaån. I vest grenser Vårbyfjärden mot Rödstensfjärden og i nord mot Fiskarfjärden.
Temperaturkoeffisient
Temperaturkoeffisient er forholdet mellom den relative endringa av ein temperaturavhengig fysisk storleik og den tilsvarande endringa av temperaturen. Dette gjev opphav til lengdeutvidingskoeffisient, volumutvidingskoeffisient, trykk-koeffisient og resistanskoeffisient.
The Prophet's Song
The Prophet's Song er ein song av det britiske rockebandet Queen, opphavleg frå det fjerde studioalbumet deira A Night at the Opera in 1975.
AllMusic har kalla songen «mystisk progrock». I meldinga av songen vart han kalla ein episk song like fascinerande som «Bohemian Rhapsody» og ein av dei finaste studioinnspelingane til Queen.
Bakgrunn
«The Prophet's Song» vart komponert av Brian May (arbeidstittel «People of the Earth»). I showet In the Studio with Redbeard, som omhandla A Night at the Opera, der May forklarte at han skreiv songen etter ein draum han hadde som Syndfloda medan han låg sjuk på sjukehus under innspelinga av Sheer Heart Attack. Han brukte fleire dagar på å setje songen saman, og han inneheld ein vokal kanon av Freddie Mercury. Vokalen og kanonen vart skapt ved hjelp av ein delay-effekt. Han er tung og mørk i progressiv rock-stil og krevjande vokal. Songen er over åtte minuttar lang og er den lengste songen til Queen med vokal.
May spelar ein leiketøyskoto i introen av songen og under avslutninga.
Fylkesveg 353 i Akershus
Fylkesveg 353 i Akershus går mellom Vittenberg og Losby i Lørenskog kommune.
Trasear: Vittenberg – Skårersletta (4,2 km), Øvre Finstad – Losby (3,4 km)
Kommunar og knutepunkt
Strømsvegen Sjukehusvegen Skårersletta Gamlevegen Losbyvegen
Vesan
Vesan eit innsjøsystem i Sölvesborg som i starten ikkje var ein innsjø, men fram til tidleg i 1920-åra eit sund. I området mellom Ryssberget og Listerlandet strøymde vatn frå Hanöbukten inn og skar Listerlandet av frå resten av fastlandet. Sundet var ope for båtar gjennom heile 1700-talet, men grodde etter kvart att og vart for smalt.
Xanadu Hills
Xanadu Hills er ein åsrygg som ligg mellom Ward Valley og Alph River i Victoria Land i Antarktis. Dei vart namngjevne av New Zealand Geographic Board i 1994 i samband med den nærliggande Alph River, eit tidlegare namn inspirert av eit dikt av Samuel Taylor Coleridge, Kubla Khan.
Algie Knoll
Algie Knoll er ei avrunda, isdekt høgd med ei høgd opp mot 400 moh mellom Silver Ridge og munningen av Algiebreen i Churchill Mountains i Antarktis. Høgda vart namngjeve av Advisory Committee on Antarctic Names i samband med Algiebreen.
Det nederlandske kvinnelandslaget i fotball
Nederland sitt kvinnelandslag i fotball er det kvinnelege landslaget i fotball for Nederland. Det representerer landet i internasjonale fotballturneringar, og vert regulert av Koninklijke Nederlandse Voetbalbond. Landslaget spelte sin fyrste internasjonale kamp i 1971 og kvalifiserte seg til sin fyrste store meisterskap i 2009.
Fylkesveg 354 i Akershus
Fylkesveg 354 i Akershus går mellom Thurmanskog og Vallerud og mellom Sørli og Haneborg i Lørenskog kommune.
Trasear: Thurmannskog – Vallerud (1,3 km), Sørli – Knatten (1,0 km), Knatten – Haneborg (1,5 km)
Kommunar og knutepunkt
Nordlivegen
Nordal Griegs veg Elvevegen Sjukehusvegen Nordlivegen
Baklava
Baklava er ei fyldig, søt dessertkake som består av lag av filodeig fylt med nøtteblanding og trekt i sirup eller honning. Baklava er ei typisk bakevare frå det tidlegare osmanske riket og er utbreidd i både sentral- og sørvestasiatisk mat.
Baklava finst i mange ulike utformingar. Den første trykte tyrkiske kokeboka, Melceü't-Tabbahin (1844), har fem ulike oppskrifter: Vanleg baklava, baklava med tjukna krem, pynta baklava med kaymak (fermentert, tjukk fløyte), baklava med melon og ris-baklava.
Bithynia
Bithynia var i antikken namnet på eit landskap nordvest i Anatolia ved Marmarahavet (Propontis) og Svartehavet (Pontos euxeinos). Landet var fruktbart og skogrikt; det utførte skipstømmer, vin og fiken, samt marmor. Innbyggjarane var frygarar, men seinare vandra thrakiske stammer, thynar og bithynar inn. Dei viktigaste byane i området var Nikomedeia, grunnlagd av kong Nikomedes I, Nikaia og Kalkhedon, som var ein gresk koloni. Ei tid stod Bithynia under Lydia, så la Kyros det under Persia. seinare gjorde innfødde herskarar seg sjølvstendige og heldt seg òg mot Aleksander den store og tok kongenamn i 297 fvt. Den mest kjende av dei i fyrstehuset var Nikomedes I, som døydde kring 255 fvt. Riket bestod under etterfølgjarane hans til 74 fvt. Nikomedes IV testamenterte riket sitt til romarane, som under Pompeius organiserte provinsen Pontus og Bithynia.
Området er i dag ein del av Tyrkia.
Fylkesveg 356 i Akershus
Fylkesveg 356 i Akershus går mellom Lørenskog videregående skole og Nordheim i Lørenskog kommune. Vegen er 821 meter lang.
Pierce County i Washington
Pierce County er eit fylke vest i den USA-amerikanske delstaten Washington. Fylket vart grunnlagt i 1852 og dekker ei flatevidd på 4 680 km². Byen Tacoma hyser fylkesetet.
Kringom 900 000 personar bur i Pierce County. Folketeljinga 2000 fann at 16,1 % av ibuarane var av tysk, 8,6 % av irsk, 8,2 % av engelsk, 6,3 % av amerikansk og 6,2 % av norsk opphav.
Mount Rainier, høgste fjellet i kontinentale USA, ligg søraust i Pierce County.
Supersymmetri
Supersymmetri, ofte forkorta SUSY er ein teori i teoretisk fysikk som for tida blir rekna som ein av dei mest lovande utvidingane av standardmodellen for elementærpartiklar.
I supersymmetri har kvar elementærpartikkel ein superpartnar. Partnaren for eit boson er eit fermion, og for eit fermion er det eit boson.
Mayra Andrade
Mayra Andrade er ein kappverdisk songar busett i Paris. Ho er anerkjend for si moderne tolking av den tradisjonelle musikkstilen morna frå Kapp Verde. Andrade er påverka av og blitt samanlikna med Cesária Évora.
Supersymmetri
Dersom ein SUSY blir nytta på ein lokal symmetri (det same som utviding frå ein global til ein lokal gaugeteori), vil dette på ein elegant måte følgje relativitetsteorien. Denne teorien omfattar både supersymmetri og tyngdekraft og kallast difor supergravitasjon. Denne teorien stammar òg frå strengeteorien, som er den mest lovande teorien ved låge energiar.
Mayra Andrade
Karriere
Andrade byrja opptre som tenåring. Ho er fleirspråkleg, men har markert seg ved å synga på Kapp Verde-kreol. Ho har sjølv sagt at ho blei inspirert av den brasilianske musikaren Caetano Veloso.
Ho tok songundervisning i Paris då ho var 17 år. På den tida møtte ho komponisten Orlando Pantera og innleidde eit samarbeid med han. Ho sang saman med heltinna Cesária Évora på klubben New Morning.
Mayra Andrade byrja etter kvart å opptre i portugisiskspråklege område som Kapp Verde og Portugal, og i franskspråklege område. Ho deltok på Oslo World Music Festival i 2013.
I 2015 blei Andrade kjendis-ambassadør for SN-kampanjen 'Fri og likeverdig', med mål om å verna om menneskerettane til LGBT-folk på Kapp Verde.
Innspelingar
I 2005 spelte Andrade inn ein duett med Charles Aznavour på hans siste album. Ho medverka også på The Paris Sessions med Idan Raichel (Israel) og Vieux Farka Touré (Mali) i The Toure-Raichel Collective, og Roberto Fonescoa sitt Akokan (2009).
Det føste soloalbumet hennar, Navega, kom ut i 2006. Alle songane bortsett frå ein er sungne på Kapp Verde-kreol. Den ein songen som ikkje er det er den franske «Comme s'il en pleuvait» skriven av Tété.
På det andre albumet sitt, Stória, stória, samarbeidde Mayra med den kappverdiske multi-instrumentalisten Kim Alves, den kamerunske bassisten Étienne M'Bappé og den brasilianske perkusjonisten Zé Luis Nascimento. Det tredje albumet, Studio 105, spelte ho inn live i Maison de la Radio i Paris.
Ifølgje Andrade sjølv var det fjerde albumet hennar, Lovely Difficult (2013), mindre tradisjonelt enn dei tre første. Dette albumet er meir prega av popmusikk og blei spelt inn i samarbeid med artistar frå USA, Israel, Frankrike og Storbritannia, og har tekstar på portugisisk, kreolsk, fransk og engelsk.
Albumet Manga (2019) blei spelt inn i Paris og Abidjan, og inneheld ei blanding av afrobeat, urban musikk og tradisjonelle rytmar frå Kapp Verde.
Birgit Skarstein
Birgit Lovise Røkkum Skarstein er ein norsk paralympisk idrettsutøvar frå Levanger. Ho har vunne eit titals medaljar i verdsmeisterskap i langrenn og roing.
Mayra Andrade
Prisar og utmerkingar
Andrade fekk «Preis der Deutschen Schallplattenkritik» (prisen til dei tyske platemeldarane) for albumet Navega i 2007 og for Stória, stória... i 2009. Ho fekk også «Newcomer award» i BBC Radio 3 Awards for World Music i 2008.
Tulia
Tulia er ei polsk musikkgruppe som kombinerer tradisjonell folkemusikk med moderne musikkstilar. Bandet vart skipa i 2017 i Szczecin i Polen. Ho består av Joanna Sinkiewicz, Dominika Siepka, Patrycja Nowicka og Tulia Biczak, som bandet er namngjeve etter. I 2017 fekk gruppa stor merksemd etter å ha gjeve ut ein coverversjon av Depeche Mode sin låt «Enjoy the Silence» på YouTube.
I 2018 gav gruppa ut debutalbumet Tulia på Universal Music Poland. Albumet har fleire originale songar, og dessutan coverlåtar av polske og internasjonale artistar. Albumet selde raskt over 30 000 eksemplar og nådde platina-status i Polen.
15. februar 2019 kunngjorde den polske allmennkringkasteren Telewizja Polska (TVP) at Tulia var vald til å representera landet i Eurovision Song Contest 2019.
NM i orientering 2007/langdistanse
Noregsmeisterskapen i orientering 2007 i langdistanse vart avvikla laurdag 26. mai i Klæbu i Sør-Trøndelag.
Kvinner
<br style="clear:both;" />
Ålleberg
Ålleberg er eit 330 meter høgt fjell eller høgslette søraust for Falköping i Sverige.
Verdscupen i alpine greiner 1969/Menn
Verdscupen i alpine greiner for menn i 1969-sesongen tok til 12. desember 1968 i Val-d’Isère i Frankrike og vart avslutta 22. mars 1969 i Waterville Valley i New Hampshire i USA. Turneringa omfatta 22 tevlingar. Tevlingane fordelte seg på 9 slalåmrenn, 7 storslalåmrenn og 6 utforrenn.
Karl Schranz frå Austerrike var suverent beste poengplukkar i verdscupen 1969. Jean-Noël Augert frå Frankrike var nest best og på tredjeplass kom austerrikaren Reinhard Tritscher.
Engerwitzdorf
Engerwitzdorf er ein kommune i distriktet Urfahr-Umgebung i forbundslandet Oberösterreich i Austerrike. Kommunen har ei flatevidd på 41,1 km² og 9 000 ibuarar. Rådhuset ligg i landsbyen Schweinbach, 333 meter over havet.
Crary Knoll
Crary Knoll er ei symmetrisk isdekt knaus med ei høgd opp mot 1520 moh, 2 nautiske mil sør-søraust for Holmes Block i Skeltonbreen-området, Hillary Coast. Han vart namngjeve av Advisory Committee on Antarctic Names i 1994. Åsen er kalla opp etter den amerikanske forskaren Albert P. Crary.
Deir Jarir
Historie
Namnet tyder Jerir-klosteret eller Jerir-huset, kalla opp etter den arabiske diktaren Jarir.
I 1596 stod landsbyen oppført (med namnet Dar Jarir) i osmanske skattelister som ein del av Quds nahiya i Quds liwa. Han hadde eit folketal på 23 hushaldningar, alle muslimar. Skattar vart betalte for kveite, bygg, oliven, vindruer, frukttre, tilfeldige inntekter, geiter og/eller bikubar.
Den franske oppdagaren Victor Guérin vitja landsbyen i 1860-åra, og estimerte at han hadde kring 200 innbyggjarar. I 1882 skildra Palestine Exploration Fund i Survey of Western Palestine Dar Jerir som «ein mellomstor landsby, med gamle graver i sør, og ei kjelde i vest; nokre få oliventre på same side.»
I folketeljinga i 1922, utført av Dei britiske mandatstyresmaktene hadde landsbyen, då kalla Dair Ijreer, eit folketal på 739, alle muslimar. I folketeljinga i 1931 var folketalet i Deir Jarir 847, framleis berre muslimar, i 172 busette hus.
I 1945 var folketalet i Deir Jarir 1 080, alle arabarar, som eigde 33 161 mål land i følgje ei offisiell landmåling. 3 091 mål var plantasjar og irrigert land, 6 499 nytta for korn, medan 40 mål var utbygd (urbant) land.
Fylkesveg 376 i Akershus
Fylkesveg 376 i Akershus går mellom Bassengåsen i Rælingen kommune og Stalsberghagen i Skedsmo kommune. Vegen er 807 meter lang.
Ant Hill
Ant Hill er ein ås, 1310 moh, som ligg bratt opp frå vestsida av Skeltonbreen mellom Ant Hillbreen og Dilemmabreen. Han vart kartlagd og namngjeve i 1957 av gruppa frå New Zealand under Commonwealth Trans-Antarctic Expedition, 1956–58. Det fekk dette namnet av geologane på grunn av ein markant antiklinal i åssida.
Halleberg
Halleberg er eit fjell i Sverige ved innsjøen Vänern i Västergötland.
Fylkesveg 378 i Akershus
Fylkesveg 378 i Akershus går mellom Stalsberghagen og Strømmen rådhus og mellom Bassengåsen og Strømmen stasjon i Skedsmo kommune.
Trasear: Stalsberghagen – Strømmen rådhus (0,6 km), Bassengåsen – Strømmen stasjon (1,3 km)
Marguerite Abouet
Marguerite Abouet er ein fransk-ivoriansk teikneserieskapar. Ho er best kjend for den grafiske romanserien Aya.
Liv
Abouet blei fødd i 1971 i Abidjan, hovudstaden i Elfenbeinskysten, og voks opp i Yopougon. Då ho var 12 år flytta ho og bror hennar til Frankrike, der dei budde hjå grandonkelen sin. Som vaksen busette ho seg i Romainville, ein forstad til Paris, og seinare i Noisy-le-Sec.
Abouet verka som juridisk assistent fram til ho bestemte seg for å satsa på skrivinga på fulltid.
Aya
Den grafiske romanen Aya var det første verket til Abouet, illustrert av ektemannen Clément Oubrerie, som heller ikkje hadde laga slike verk før. Abouet var inspirert av Marjane Satrapi sitt verk Persepolis, ein grafisk roman om ein oppvekst i Iran. Ho hadde også eit ønske om å syna fram ei afrikansk forteljing som ikkje berre fokuserte på krig og svolt, slik det var vanleg i media. Personane hennar frå Elfenbeinskysten går til skule og arbeid, planlegg framtida og har problem heime, nett som folk andre stader i verda. Abouet bygde på miljøet og personar ho kjende til då ho voks opp, men elles er ikkje forteljinga sjølvbiografisk.
Aya blei ein suksess, særleg for ein debutforfattar. Det første bandet vann førsteprisen for første teikneserie ved den internasjonale teikneseriefestivalen i Angoulême i 2006. Det blei seld i over 200 000 eksemplar i Frankrike. Det kanadiske forlaget Drawn and Quarterly distribuerte ei engelsk utgåve i USA. Dei trykte over 10 000 eksemplar, eit betydeleg tal for ein debutserie i USA. Abouet overtalte også dei franske forleggjarane sine til å selja billigare versjonar med mjuke permar i Elfenbeinskysten. Mellom 2005 og 2010 kom det ut seks band i serien.
I 2011 byrja Abouet og Oubrerie laga ein animasjonsfilm av forteljinga. Han kom ut i 2013, og blei nominert til César-prisen for beste animasjonsfilm året etter.
Marguerite Abouet har vore stemmeskodespelar ved ulike høve. I 2011 gav ho røyst til l'Africaine ('den afrikanske kvinna') i animasjonsfilmen Le Chat du Rabbin av Joann Sfar og Antoine Delesvaux, ein adaptasjon av teikneserien av same namn. I 2013 gav ho røyst til Fanta og mère Mamadou i filmen Aya de Yopougon basert på sin eigen serie.
Åreskutan
Åreskutan er eit fjell som ligg vest i Jämtland i Sverige. Det ligg i det populære slalåmområdet Åre. Fjellet strekkjer seg til 1 420 moh. Men med skiheisen som går opp til 1 270 moh. høgd er det ikkje lange biten til toppen. Ved endestasjonen på heisen ligg òg ein liten restaurant kalla «Stormköket».
Fazekas Hills
Fazekas Hills er nokre ulendt, isfrie åsar som går 9 nautiske mil frå nord til sør like aust for Mount Oona på austsida av Lowerybreen i Queen Elizabeth Range i Antarktis. Dei vart namngjevne av Advisory Committee on Antarctic Names etter Stephen P. Fazekas, Sr., ein meteorolog i US Antarctic Research Program ved Amundsen-Scott-stasjonen, 1958.
Ottensheim
Ottensheim er ein kommune i distriktet Urfahr-Umgebung i forbundslandet Oberösterreich i Austerrike. Kommunen har ei flatevidd på 11,8 km² og i kring 4 800 ibuarar. Småbyen Ottensheim, som ligg 270 meter over havet, fekk marknadsrettar i 1228.
Verdsmeisterskapen i roing vart arrangert her i 2006 og i 2019.
David de Gea
David de Gea Quintana er ein spansk fotballspelar har vore keeper for Manchester United i engelsk Premier League. Han har òg spelt på det spanske landslaget. Han var med på å vinna Europaligaen med Atlético Madrid i 2010. I 2013 vart han seriemeister i England med Manchester United.
Crilly Hill
Crilly Hill er den sentrale av tre isfrie åsar på nordsida av McGregorbreen, 6 nautiske mil sør-sørvest for Mount Finley i Dronning Maudfjella. Han vart namngjeve av Texas Tech Shackleton Glacier Expedition (1964–65) etter Clifford L. Crilly, ein lege i U.S. Army Aviation Detachment som støtta ekspedisjonen.
Fylkesveg 381 i Akershus
Trasear: Vigernes – Solheimsgata (1,3 km), Lillestrøm kyrkje – Lillestrøm stasjon (0,5 km), Pedersløkka – Sagdalen (1,5 km).
Kommunar og knutepunkt
Strømsvegen Nittedalsgata Jonas Lies gate Adolph Tidemands gate Parkalleen Solheimsgata Nittedalsgata
Fylkesveg 382 i Akershus
Fylkesveg 382 i Akershus går mellom Åråsen og Haugli i Skedsmo kommune. Vegen er 5,5 km lang.
Olav Svalastog
Olav Svalastog var ein lærar og politikar frå Nissedal i Telemark, stortingsrepresentant 1945-49 for Kristeleg Folkeparti.
Svalastog tok eksamen ved Notodden lærerskole i 1917. Der etter underviste han eitt år i Vrådal og eitt år i framhaldsskulen i Treungen. Frå 1919 til 1942 var han lærar på folkeskulen i Treungen og samstundes klokkar. Han hadde odel til slektsgarden i Nissedal og dreiv denne frå 1931 til 1954.
Hausten 1945 vart Svalastog vald til stortingsmann frå Telemark, den aller fyrste Kristeleg Folkeparti-representanten frå fylket. På stortinget var han medlem i Landbrukskomiteen. Han lukkast ikkje verte attvald i 1949, så åra 1950-54 arbeidde han i skulestova i Tveit i Åmli kommune. Etter dess var han lærar 1954-57 i Kilebygda i Solum kommune og 1957-63 på Kroken skule i Fjære i Aust-Agder. Medan han budde i Solum, var han 1955-57 medlem i heradsstyret.
Svalastog var aktiv i søndagsskulen. 1933-42 var han formann Aust-Agder søndagsskulekrins og 1942-53 i Telemark søndagsskulekrins.
Hunneberg
Hunneberg er eit fjell i Sverige like aust for Vänersborg og Trollhättan.
Verdsmeisterskapen i roing 2019
Verdsmeisterskapen i roing 2019 vart avvikla på ein regattabane i Ottensheim i Austerrike dagane frå 25. august til 1. september. Menn tevla i 10 i ulike båtklassar og kvinner i like mange.
Norske Kjetil Borch vann bronsemedaljen i singlesculler, medan Birgit Skarstein sikra seg gull i paraklassa.
Singlesculler
<br style="clear:both;" />
Dobbeltsculler
<br style="clear:both;" />
Toar utan styrmann
<br style="clear:both;" />
Dobbeltfirar
<br style="clear:both;" />
Firar utan styrmann
<br style="clear:both;" />
Åttar
<br style="clear:both;" />
Lettvekt singlesculler
<br style="clear:both;" />
Lettvekt dobbeltsculler
<br style="clear:both;" />
Lettvekt dobbeltfirar
<br style="clear:both;" />
Diego Costa
Diego da Silva Costa er ein brasiliansk-spansk fotballspelar, som i 2014 spela for Atlético Madrid i spansk Primera Division. Han har òg spelt på både det brasilianske og det spanske landslaget. Han vart seriemeister i Spania med Atlético Madrid i 2014, og var klubben sin toppskårar i serien det året.
César Azpilicueta
César Azpilicueta Tanco er ein spansk fotballspelar som i 2020 spela for Chelsea i engelsk Premier League. Han har òg kampar for det spanske landslaget. Han var med på å vinna Europaligaen med Chelsea i 2013. I 2011 var han med på å vinna U21-EM med Spania.
NM i orientering 2008/langdistanse
Menn
<br style="clear:both;" />
Bursa
Bursa er ein by nordvest i Tyrkia. Han er den fjerde største byen og eit av dei mest industrialiserte byområda i landet. Byen har 1,704,441 innbyggjarar (2011), medan storbyområde har opp under to millionar innbyggjarar. Han ligg 100 km sør for Istanbul og 20 km frå Marmarasjøen.
NM i orientering 2008/langdistanse
Kvinner
<br style="clear:both;" />
Bursa
Bursa var hovudstad i Det osmanske riket mellom 1326 og 1365. Byen vart omtalt som «Hüdavendigar» (tyder «Guds gåve») i den osmanske perioden, medan Yeşil Bursa (som tyder Grøne Bursa) er eit nyare kallenamn som syner til alle parkane og hagane som ligg i byen, samt dei store skogane i området kring. Bursa vart kalla Prusa i antikken og var hovudstaden i Bithynia (300-talet fvt.).
Koke Resurrección
Jorge Resurrección Merodio eller Koke er ein spansk fotballspelar, som spelar som keeper for Atlético Madrid i spansk Primera Division. Han har òg spelt på det spanske landslaget. Han var med på å vinna Europaligaen med Atlético Madrid i 2012 og vart seriemeister i Spania med Atlético i 2014. I 2013 var han med på vinna U21-EM med Spania.
Bursa
Byen er synonym med fjellet Uludağ som ligg nær byen og som har eit kjent skisenter. Mausoleuma til tidlege osmanske sultanar ligg i Bursa og dei mange byggverka bygd gjennom den osmanske perioden er av dei største landemerka i byen. Den frodige sletta kring byen, varmekjeldene, fleire museum, mellom anna eit rikt arkeologimuseum, og ein velordna urban vekst dannar resten av biletet av Bursa.
Figurane Karagöz og Hacivat frå eit skuggespel var historiske personar som levde og er gravlagde i Bursa. Bursa er òg opphavsstaden til kjende tyrkiske matrettar som İskenderkebab, særleg kandiserte kastanjar, ferskenar og lokum.
Klima
Bursa ligg i grenseområde mellom middelhavsklima og fuktig subtropisk klima (Köppen si klimaklassifisering: Csa/Cfa). Bursa har varme, fuktige somrar, som varer frå juni til september. Vintrane er kalde og fuktige og den mest regnfulle tida av året. Det kjem stundom snø som ligg på bakken i ei veke eller to. I fjellområda, særleg Uludağ, er det frost og snø kvar vinter, men om sommaren er det behageleg temperatur i fjella.
Glenn Hysén
Glenn Ingvar Hysén er ein svensk tidlegare fotballspelar frå Göteborg som spelte 68 landskampar. Han var midtstoppar og ein av Sveriges beste spelarar i 1980-åra, kåra til årets spelar i 1983 og 1988.
Klubbspel
Hysén spelte på IFK Göteborg frå 1979 til han hausten 1983 fekk kontrakt med PSV Eindhoven. Med det svenske laget vann han UEFA-cupen 1982 og vart svensk seriemeister både i 1982 og 1983. Etter ei lite vellukka tid i PSV, vende Hysén sommaren 1985 tilbake til IFK Göteborg. Her var han med om å ta laget til semifinale i europacupen hausten 1986. Våren 1987 var han med om å vinne UEFA-cupen på ny. Frå sommaren 1987 var han i to sesongar Fiorentina-spelar. Deretter gjorde han teneste i Liverpool FC i knappe tre år. I sin fyrste sesong med klubben vart han engelsk ligameister, som den fyrste frå Sverige. Frå 1992 til 1994 var han aktiv i Göteborg-klubben Gais, eit lag som rykte ned or Allsvenskan.
Landslagsspel
Hysén var midtstoppar på Sverige sitt landslag i 68 kampar. Han debuterte mot Danmark 14. mai 1981. Særleg imponerte han i ein landskamp mot England på Wembley stadion i London, ein kamp som enda 0-0. Han spelte halvskadd då Sverige rauk ut or Fotball-VM 1990 allereie etter gruppespelet, hans einaste internasjonale landslagturnering. Hysén skåra 9 landslagsmål før han deltok i sin siste landskamp i oktober 1990.
Kiirunavaara
Kiirunavaara (nordsamisk Gironvárri eller Kierunavaara) er eit fjell i Kiruna i Sverige med den største førekomsten av jernmalm i verda. Det svenske gruveselskapet LKAB (Luossavaara-Kiirunavaara Aktiebolag) har drive gruvedrift i fjellet sidan byrjinga av 1900-talet.
Stange kyrkje
Stange kyrkje er ei steinkyrkje frå midten av 1200-talet i Stange kommune kommune i Innlandet fylke. Ho avløyste i si tid ei enda eldre steinkyrkje. I 1620 slog lynet ned, og mellomalderinventaret brann opp. Kyrkja vart utvida med ein ny fløy mot nord i 1703, den såkalla «Nykyrkja», oppført dels med stein frå domkyrkjeruinane på Hamar. Våpenhuset i vest er frå tidleg på 1800-talet, og i 1928 fekk kyrkja glasmåleri laga av Gabriel Kielland. Mange kjenner Stange kyrkje frå eit bilete måla av Harriet Backer.
På prestegarden står mellom anna eit par hus frå 1700-talet som er freda.
Càrn Aosda
Càrn Aosda er eit fjell i Skottland, 12,5 km sør for byen Braemar i Aberdeenshire. Det ligg nær toppen av Cairnwell Pass på vegen A93 sentralt i Glenshee skisenter.
Càrn Aosda har ei høgd på 917 meter over havet.
TH. Frobenius og Sønner Orgelbyggeri
Frobenius har bygd meir enn 1000 orgel. Av dei store oppdraga i Danmark finn ein mellom anna orgelet i Århus domkyrkje, Danmarks største kyrkjeorgel. Fleire av orgelfasadane er bygd i samarbeid med kjende arkitektar, til dømes Henning Larsen og Inger og Johannes Exner.
I Noreg har dei levert orgel til mellom anna Hareid kyrkje, Tønsberg domkyrkje og Sankt Jacob kyrkje i Bergen.
Haven Hill
Haven Hill er ein ås 2 nautiske mil vest for Mount Tedrow, på sørsida av Kentbreen i Queen Elizabeth Range i Antarktis. Han vart kartlagd av US Geological Survey frå tellurometermålingar og flyfoto, 1960–62, og vart namngjeven av Advisory Committee on Antarctic Names etter Stoner B. Haven, ein biolog i US Antarctic Research Program ved McMurdo Sound i 1960.
Billingen
Billingen er den største av tretten mesaer i Västra Götalands län i Sverige med ei høgd på 299 meter over havet. Fjellet strekkjer seg 23 km frå nord til sør og her 11 km breitt. Billingen er delt i to av ein val frå aust til vest mellom Skövde og Varnhem. Platået er dekt av skog og lyngheier, inkludert naturreservatet Blängsmossen med ein unik flora.
Kalksteinen på Billingen har vorte brote i lang tid for betongproduksjon.
Fjellet ligg mellom dei store innsjøane Vänern og Vättern og er eit populært naturområde med fleire nærliggande hotell og ein årleg orienteringskonkurranse. . Byen Skövde strekkjer seg delvis oppover sida av Billingen og sentrum ligg ved foten av fjellet.
Jungk Hill
Jungk Hill er ein stort sett isfri ås 1,7 nautiske mil (3,1 km) nordaust for Mount Aurora på Black Island i Ross Archipelago. Han kalla opp etter Robert A. Jungk i ASA, som var med på utvikle kommunikasjonssystema på Black Island i fleire år frå og med 1989.
Lommetørkle
Lommetørkle er eit lite stykke av tøy eller papir som ein kan bera i lomma for å snyta eller tørke seg, i staden for å bruka kleda sine eller liknande. Det kan også vera ein dekorativ del av klesdrakten.
Historikk og variantar
Lommetørkle er kjente frå det første hundreåret f.Kr. Då blei dei brukte til å tørka bort sveitte. Frå ca. år 300 e.Kr. er dei òg omtalte som ein reiskap til å reinsa nasen med. Lommetørkle blei opphavleg borne i handa, over armen eller liknande. Først då enkelte draktplagg fekk lommer på slutten av 1600-talet, kunne dei plasserast der. Ulike tørkletypar var tidlegare fint luksustilbehøyr til klesdraktene, og lommetørklea som blei borne synlege, fekk ofte ein reint dekorativ funksjon. Utsjånaden og bruksmåtane har veksla fram mot vår tid.
Lommetørkle kan òg brukast som pynt til dressjakker. Dei blir då gjerne bretta slik at ein flik stikk over kanten, medan resten er stappa i brystlommen. Nokre skjortefabrikanter leverer pyntelommetørkle i same stoff og mønster som skjorta.
Füssen
Füssen er ein by og ein kommune med 15 800 ibuarar i regionen Allgäu, sørvest i Bayern i Tyskland. Byen ligg 808 meter over havet og er den høgstliggjande byen i Bayern. Gjennom byen renn elva Lech. Kommunen er 43,5 km² vid.
Füssen utvikla seg under romarriket gjennom vegstrekninga Via Claudia Augusta som knytte den tyske byen Augsburg saman med maktbastionar i Nord-Italia. I tida 1486-1505 fekk biskopane i Augsburg bygt Hohe Schloss over mellomalderbyen Füssen og gjorde borga til sin sommarbustad. Ein fredsavtale mellom Habsburgmonarkiet og kurfyrstedømet Bayern vart inngått her 22. april 1745.
I dag er regionen rundt Füssen eit mykja nytta reisemål, kjent for kongeslotta Neuschwanstein og Hohenschwangau, som begge ligg nærområda til byen.
Skiskyttaren Michael Greis er frå Füssen.
Inge Staldvik
Inge Jostein Staldvik er ein norsk småbrukar, vertshuseigar og politikar frå Røyrvik i Nord-Trøndelag.
Far hans var småbrukar i Stallvikgrenda, på eit bruk Inge Staldvik sjølv dreiv vidare frå 1983. Sjølv var han i 1972, 17-år gammal, med på å organisere Folkebevegelsen mot EEC i Røyrvik, same året som han fullførte realskulen. Sidan gjekk han på Mære landbruksskole i 1972/73 og Ringsaker folkehøgskole i 1974/75, året imellom var han gruvearbeidar ved A/S Skorovas Gruber. Perioden 1975–78 arbeidde han som likningssekretær i Nittedal kommune.
Frå 1978 til-82 var Staldvik organisasjonssekretær i Nord-Trøndelag AUF, formann i organisasjonen 1982–83. Frå nyår 1984 var han ordførar i Røyrvik, knapt 29 år gamma vart han då den yngste ordføraren i landet. Mindre enn to år seinare vart han vald inn på Stortinget for Arbeidarpartiet frå Nord-Trøndelag. På Tinget plasserte Arbeidarpartiet han i Landbrukskomitéen. I si andre stortingsperiode markerte Staldvik motstand mot partileiinga og Gro Harlem Brundtland i spørsmålet om Noregs tilknyting til EF (seinare EU). Den 15. desember 1992 valde han difor å melde seg ut av Arbeidarpartiet, ettersom han fann at EØS-avtalen stridde mot vitale interesser i Noreg. 13. januar 1993 melde han seg inn i Sosialistisk Venstreparti. Etter stortingsvalet 1993 var han 1. vararepresentant til Stortinget 1993–97, framleis vald frå Nord-Trøndelag.
Staldvik leia Røyrvik Nei til EU i 1994. Sidan var han fylkesleiar 1994-96 i Nord-Trøndelag SV, leiar i Naumdøla Mållag 1996–2000, leder i Nord-Trøndelag Bonde- og Småbrukarlag 2002–09 og styremedlem 2003-05 i Norsk Bonde- og Småbrukarlag. Han var elles kommunestyremedlem 1995-2003 i Røyrvik og fylkestingsmedlem 1999-2007 i Nord-Trøndelag.
Staldvik utdanna seg i tradisjonsmat ved Høgskolen i Telemark i 2002, og han studerte kommunal økonomi og leiing ved Høgskolen i Nord-Trøndelag fram til 2004. Frå 2005 dreiv han også vertshuset Skjenkestova i Skorovas.
I 2010 melde Staldvik seg ut av Sosialistisk Venstreparti i protest mot at nestleiaren Bård Vegar Solhjell uttalte det var ynskjeleg med auke i bestandane av dei store rovdyra i Noreg.
Keel Hill
Keel Hill er ein liten, isfri ås, som ligg ved nordsida av McGregorbreen, kring 1,5 nautiske mil (2,8 km) aust for Crilly Hill i Dronning Maudfjella. Han vart namngjeve av Texas Tech Shackleton Glacier Expedition (1964–65) etter Elbert E. Keel i U.S. Army Aviation Detachment, som støtta ekspedisjonen.
George S. Robertson
Robertson vart utdanna ved New College i Oxford, der han hadde vunne Gaisford Prize for greske vers i 1894 og Oxford Blue for hammarkast.
Sommar-OL 1896
Han betalte elleve pund for å reise til Aten for å delta i sommar-OL 1896. Sidan hammarkasting ikkje var ei olympisk grein prøvde han kulestøyt og diskos i staden for.
I diskos enda han på fjerdeplass med eit kast på 25,20 meter. Dette er det svakaste resultatet i diskos under OL nokon gong. I tennis singel vart Robertson slått ut i fyrste runde. I tennis dobbel samarbeida han med australske Edwin Flack. Dei vann bronse for blanda lag. Robertson hadde forfatta ein ode på gamalgresk som han deklamerte under avslutningsseremonien.
Cumulus Hills
Cumulus Hills er ei gruppe stort sett berre åsar, skild av Logiebreen. Dei grensar til Shackletonbreen i vest, McGregorbreen i nord og Zaneveldbreen i sør. Ein har fleire gonger observert at dei nakne berga i området har gjeve opphav cumulusskyer, noko som er rekna som særs sjeldan i denne høgda. Åsane vart namngjevne av den sørlege geolog-gruppa frå New Zealand (1961–62) på grunn av desse skyene.
Verdscupen i alpine greiner 1968/Menn
Verdscupen i alpine greiner for menn i 1968-sesongen tok til 4. januar 1968 i Bad Hindelang i dåverande Vest-Tyskland og vart avslutta 7. april 1968 på Heavenly Mountain i delstaten California i USA. Turneringa omfatta 20 tevlingar. Tevlingane fordelte seg på 8 slalåmrenn, 7 storslalåmrenn og 5 utforrenn. Alle alpin-tevlingane under Vinter-OL 1968 talde med i verdscupen. Det er einaste gongen den alpine verdscupen har arrangert renn i april månad.
Jean-Claude Killy frå Frankrike var i eiga klasse i turneringa. På andreplass kom Dumeng Giovanoli frå Sveits og tredjeplass Herbert Huber frå Austerrike.
Flemingsbergsviken
Flemingsbergsviken er ei bukt i innsjøen Orlången i Huddinge kommun i Stockholms län og landskapet Södermanland i Sverige. Ved sørsida av bukta ligg Stensättraborgen og Stensättra gard. I den indre delen av bukta anla kommunen i 1994-95 eit våtmarksområde for reinsing av overflatevatn. Flemingsbergsviken inngår i Orlångens naturreservat.
Geografi
Flemingsbergsviken er ein typisk sprekkedalsinnsjø, og utgjer den vestlegaste delen av Orlången. Bukta strekkjer seg ca. seks kilometer i nordvestleg retning innover i terrenget, og er mellom 300 og 500 meter brei. Ved den austlege delen av bukta passerer länsväg 259 (Lännavägen), med ei bru over bukta, og ved den vestlege delen av bukta ligg det eit nyanlagt våtmarksområde. Fleire stader går det gangbruer over våtmarksområdet.
Historie
Området rundt Flemingsbergsviken vart truleg kolonisert alt under vikingtida, noko ein trur med bakgrunn i arkeologiske funn. Her ligg òg den største fortidsborga i Huddinge, Stensättraborgen. Borga ligg ca. 900 meter nordvest for Stensättra gard, på eit jamt bergplatå med utsikt over Flemingsbergsviken og innsjøen Orlången.
Våtmarksområdet
I den inste delen av bukta har Huddinge kommune anlagt eit våtmarksområde som skal reinse dei næringsrike elvane som renn gjennom jordbruksområda innanfor nedslagsfeltet, og dessutan overflatevatn frå vegar og torg frå Flemingsberg- og Glömstaområdene, før desse når Orlången. Våtmarksområdet har eit areal på 150 gonger 600 meter, og omfattar blant anna oljeutskilling, sedimentering og høve for kjemisk felling. Anlegget har enno ikkje full effekt, men etter dei første åra etter anlegginga er det mælt ein nedgang av fosfor på 36 prosent, og ein nedgang av nitrogen på sju prosent. Ei teljing av fuglearter viste at 39 arter heldt til her i 1997.
Luossavaara
Luossavaara (nordsamisk Luossavárri) er eit fjell i Kiruna i Sverige. Ei nedlagd jernmalmgruve ligg i fjellet, tidlegare operert av det svenske gruveselskapet LKAB. I dag er det skiheis og skiløyper på fjellet, og ei turløype som heiter «Midnattsolstigen».
Kieffer Knoll
Kieffer Knoll er ein klipperik knaus som markerer det nordaustlege hjørnet av Queen Elizabeth Range. Han vart kartlagd av US Geological Survey (USGS) frå tellurometermålingar og flyfoto, 1960-62. Han vart namngjeve av Advisory Committee on Antarctic Names (US-ACAN) etter Hugh H. Kieffer, glasiolog i US Antarctic Research Program (USARP) ved Roosevelt Island, 1961-62.
Furqlus
Furqlus (arabisk الفرقلس, Furglus eller Furklus) er ein by sentralt i Syria i Homs guvernement, aust for byen Homs. Han ligg ved Den syriske ørkenen i aust mellom al-Qaryatayn i sør, Sadad i sørvest, Shinshar i vest, Fatim al-Amuq og al-Sayyid i nordvest, al-Mukharram i nord og Palmyra i aust. I følgje Statistisk sentralbyrå i Syria (CBS), hadde Furqlus eit folketal på 5 096 i 2004.
Tidleg historie og namn
Eit bysantinsk dokument seint frå 400-talet, Notitia Dignitatum, oppførte Betroklos som ein av to stader i Syria der regulære arabiske hæreiningar var stasjonært i ein provins i Fønikia. Sjølv om dei ikkje var oppført som foederati, må dei ha utmerkt seg sidan dei var oppført i Notitia Dignitatum.
Taizhou i Zhejiang
Taizhou (kinesisk 台州, pinyin Tāizhōu) er eit byprefektur i provinsen Zhejiang i Folkerepublikken Kina, han ligg heilt i aust ved Austkinahavet. Byprefekturet har eit areal på 9 413 km² og 5 466 200 inbyggjarar i 2006.
Furqlus
Tidleg historie og namn
På 1200-talet vitja den syrisk geografen Yaqut al-Hamawi Furqlus i 1226, under Ajjubide-dynastiet. Han skreiv at det var «ei kjelde nær Salamiyah i Syria. Namnet er utanlands, ikkje arabisk».
Taizhou i Zhejiang
Byprefekturet Taizhou er delt i tre distrikt, to byar på fylkesnivå og fire fylke.
Furqlus
Den osmanske tida
I 1838 vart Furqlus klassifisert som ein forlaten landsby av den engelske forskaren Eli Smith. Seint på 1800-talet vart Furqlus, som då var busett att, råka av eit stort beduin-raid, noko som var vanleg i byen som var kringsett av beduinleirar. I følgje turisten John Kelman tok beduinane alle avlingane i byen og «tømde husa ... alle ting av messing som dei kunne ta med seg.» Innbyggjarane vart derfor fattige og trøytte av dei mange raida. Dei reiste igjen i frå Furqlus fram til den osmanske regjeringa i Istanbul oppretta ein større kavalerigarnison der for den osmanske hæren. Innbyggjarane i byen måtte betale ekstra skattar for det statlege vernet, noko som reduserte raida til beduinane, sjølv om dei stadig heldt fram å prøve seg.
Hustypane i Furqlus vart i denne tida kalla «bikubar.» I staden for vanlege hus med falte tak, slik ein fann over det emste av Osmansk Syria, vart bikubehusa toppa med kvite, høge kuplar som enda i ein spiss som var meint å verne innbyggjarane mot regnskadar. Furqlus vart styrt av ei rekkje arabiske sjeikar som leia kvar sin eigen klan.
Moderne tid
Dei syriske styresmaktene byrja i lag med styresmaktene i Iran, Venezuela og al-Bukhari-gruppa i Malaysia å byggje eit oljeraffineri i al-Furqlus i 2009. Den estimerte kostnaden til prosjektet var tre milliardar dollar og verket skulle ha ein kapasitet på å raffinere 140 000 tønner kvar dag.
Mahin i Syria
Mahin (arabisk مهين ) er ein by sentralt i Syria i Homs guvernement, sør for Homs. Han ligg i ein oase i Den syriske ørkenen, mellom Sadad i vest og al-Qaryatayn i aust, like ved den antikke landsbyen Huwwarin. I følgje Statistisk sentralbyrå i Syria (CBS), hadde Mahin eit folketal på 11 064 i 2004. Innbyggjarane er hovudsakleg sunnimuslimar.
Kjelder
''
Love of My Life av Queen
«Love of My Life» er ein ballade av det britiske rockebandet Queen frå albumet A Night at the Opera frå 1975. Songen vart skriven av Freddie Mercury om Mary Austin, som han hadde eit langvarig forhold til tidleg i 1970-åra. Etter å ha framført songen i Sør-Amerika i 1981, vart ein versjon frå konsertalbumet deira Live Killers gjeven ut på singel, og denne nådde toppen av singellista i Argentina og Brasil. Singelen låg inne på lista i Argentina i eit heilt år.
Freddie Mercury skreiv først songen på piano og gitar, og Brian May omarrangerte songen for akustisk 12-strengsgitar for konsertane deira. Songen er eit døme på Mercury sine rubato-fraseringar og synar at han er dugande på klassisk piano, og spelar i same stil som Chopin og Beethoven.
Under romreisa med romferja Columbia (STS-107), bad den israelske astronauten Ilan Ramon om å få spelt songen. Songen vart spelt i romferja og Ramon sa: «Ein spesiell god morgon til kona mi, Rona, mitt livs kjærleik.» Ramon døydde i Columbia-ulukka kort tid etter då ferja vende attende til atmosfæren i 2003.
Konsertversjonar
Songen vart først spelt på News of the World-turneen i 1977 og vart ein så stor konsertfavoritt at Mercury ofte stoppa å syngje og let publikum få ta over. Han vart særleg godt motteken i Sør-Amerika og bandet valde derfor å gje ut ein versjon frå Live Killers som singel der.
Etter Mercury døydde, dediserte Brian May ofte songen til han då han spelte songen på konsertane sine. Eit unntak var under innspelinga av Return of the Champions der May annonserte at mora til Mercury var til stades på konserten og dediserte songen til henne i staden. Under Queen + Paul Rodgers Tour, song May eit par linjer av songen, og let så publikum ta over for kvart vers, slik Mercury hadde gjort.
Singelversjonen frå 1979
Den akustiske versjonen av songen frå konsertalbumet Live Killers frå 1979 vart spelt inn på konserten deira i Festhalle Frankfurt den 2. februar det året. Ein forkorta versjon vart gjeven ut på singel i Storbritannia og andre land, men inneheld ikkje den talte introen frå albumet. Filmklippa frå musikkvideoen som følgde singelen var filma i Tokyo same året. Etter songen vart gjeven ut på singel i Sør-Amerika i 1981, gjekk han til tops i Argentina og Brasil, og låg inne på den argentinske singellista i eit heilt år.
Andre versjonar
Mange artistar har spelt versjonar av «Love of My Life» som:
Ormberget
Ormberget er det høgaste fjellet i Notgården i Ludvika i Sverige. Frå her kan ein sjå heile innsjøen Nottjärn. Kvar namnet Ormberget kjem frå er ukjend.
Det står nokre bygningar på toppen av fjellet og i fjellsida.
Skorholmen
Skorholmen er ein holme i Austrheim kommune i Vestland, i sundet mellom Ulvøyna og Fosnøyna. Ei gangbru fører over til Ulvøyna.
Folketalsutvikling:
MacAlpine Hills
MacAlpine Hills er ei rekkje hovudsakleg isfrie, åsar som strekkjer seg frå Mount Achernar sørvest langs sørsida av Lawbreen, til Sylwesterbreen. Dei vart namngjevne av Advisory Committee on Antarctic Names (US-ACAN) etter fenrik Kenneth D. MacAlpine i USNR. Han var medlem av U.S. Navy-skvadron VX-6, og vart skadd i ei flyulukke ved McMurdo Sound, oktober 1956.
Diadem
Diadem er utsmykka hovudplagg som har form som ringar eller kransar som blir sett på hovudet. Diadem har tidlegare vore brukte av visse embetspersoner. No for tida vert brukt dei mest av kvinner ved spesielle høve, og har ofte form som ein halvsirkel som er open bak på hovudet. Ei krone kan sjåast som ei vidareutvikling av eit diadem.
Ordet «diadem» kjem frå gresk diádēma (διάδημα), 'panneband' eller 'kongekrone'. Dette er avleidd frå diadéō (διαδέω), 'eg bind rundt' eller 'eg festar'. Omgrepet viste opphavleg til broderte kvite silkeband som enda i ein knute og to endar med duskar som ein ofte draperte over skuldrene som kongar hadda om hovudet for å markera autoriteten hans. Slike band blei også brukte til å krona atletar som vann viktige idrettstilstellingar i antikken. Seinare blei det brukt om eit band eller ei krone av metall. Nokre av dei eldste døma på denne typen krone finn ein i Det gamle Egypt, både den enkle tøytypen og den seinare metalltypen, og i egeisk kultur. Statuen av «Prestekongen» frå Induskulturen (ca. 3300–ca. 1300 f.Kr.) har eit band om hovudet som kanskje er eit diadem
Ein kunne også bruka ordet «diadem» om alle typar kongelege eller keisarlege statussymbol. Hovudregalia til romerske keisarar blei frå Diokletian si tid av omtalte som diadem i samtidige kjelder. Det var dette vørdnadsteiknet generale for Foederati, Odoacer, førte tilbake til Zeno (keisaren av Austromarriket) etter at han hadde kasta tronkrevjaren Romulus Augustus frå Roma i 476.
Eit diadem kan også vera eit halvkroneforma smykke pynta med edelsteinar og brukt over panna, typisk av kvinner. I denne forma kan det vera det same som ein tiara.
Abu Qash
Abu Qash (arabisk ابو قش) er ein palestinsk by som ligg i Ramallah og al-Bireh guvernement nord på Vestbreidda, 6 km nord for Ramallah og 1 km sør for Birzeit universitet. I følgje Palestinsk statistisk sentralbyrå hadde han eit folketal på kring 1 404 i 2007.
Fylkesveg 384 i Akershus
Fylkesveg 384 i Akershus går mellom Hellerud og Midtskog i Skedsmo kommune.
Trasear: Hellerud – Åros bru (0,7 km), Nygård – Midtskog (3,8 km).
Kommunar og knutepunkt
Trasé via gjennom Nittedal kommune
Pullinki
Pullinki er eit 335 meter høgt fjell nord i Sverige, nær byen Övertorneå. Fjellet markerer ein av stadane langs verdsarvstaden Struvemeridianen.
Det er eit skisenter på fjellet med seksten løyper og ein høgdeskilnad på 253 meter.
Madan
Madan (bulgarsk Мадан) er ein by og ein kommune i provinsen Smoljan i Bulgaria. Kommunen omfattar byen Madan og 43 andre busetnader.
Kommunen har eit areal på 175 km2. Ved folketeljinga i 2011 hadde kommunen 12 276 innbyggjarar, medan sjølve byen hadde 5 793 innbyggjarar.
Dei største busetnadene i kommunen er:
Robert Prytz
Robert Klas-Göran Prytz er ein svensk tidlegare fotballspelar frå Malmö. Han er særleg kjend frå dei åra han spelte for høvesvis Malmö FF, Verona og Rangers FC. Åra frå 1980 til 1989 deltok han i 56 av Sverige sine landskampar i fotball.
Klubbspel
Prytz debuterte for Malmö hausten 1977, i løpet av 1979-sesongen spelte han seg til fast plass i fyrste-ellevaren. Med erfaring frå einast 14 kampar i Allsvenskan fekk 19-åringen plass i startoppstillinga då Malmö FF møtte Nottingham Forest til finale i Europacupen i fotball 1979 på olympiastadion i München. Ei keisam førestilling enda med engelsk siger 1–0. Sommaren 1982 skreiv han kontrakt med skotske Rangers FC, bortsett frå triumfar i ligacupen 1984 og 1985 ei lite suksessrik tid for den skotske storklubben.
I 1985 returnerte Prytz til Sverige og slutta seg til IFK Göteborg. Han flytta så til Sveits på nyåret. Der var han ein sentral spelar då Young Boys frå Bern i 1986 vart nasjonal seriemeister, for fyrste gong på 26 år. Året etter vart Prytz og laget sveitsisk pokalvinnar. Sidan var Prytz aktiv i Bayer Ürdingen frå 1987, Atalanta Bergamo frå 1988, Hellas Verona frå 1989, Malmo FF frå 1993, Young Boys i 1995/96.
Landslagsspel
12. november 1980 debuterte Prytz for Sverige i ein VM-kvalifiseringskamp i Tel Aviv. Han etablerte seg etterkvart som fast spelar, jamsides Glenn Strömberg sentralt på midtbana. Landslaget klarte desse åra ikkje nå sluttspela i verdsmeisterskap eller europameisterskap. Fram til 1989 spelte han 56 landskampar og skåra 13 mål for Sverige.
Morrison Hills
Morrison Hills er ei rekkje ulendt åsar som går aust-vest mellom Garrardbreen og Hewsonbreen i Queen Alexandra Range. Dei vart namngjevne av Advisory Committee on Antarctic Names (US-ACAN) etter løytnant I. James Morrison i U.S. Navy som gjorde førebuande arbeid slik at ein kunne ta C-130-fly til Antarktis i februar 1960. Han deltok òg i U.S. Navy Operasjon Deepfreeze i fleire sesongar frå 1958-59.
Stavesundsholmen
Stavesundsholmen er ein holme i Austrheim kommune i Vestland, i Stavesundet nord for nordspissen av Fosnøyna. Ein bilveg på fylling fører over til holmen.
På Stavesundsholmen låg ein husmannsplass under garden Kvalvågen iallfall sidan midten på 1600-talet.